राष्ट्रीय स्पर्धा में पहलवान राजकुमार को गोल्ड मेडल जीता
बाढड़ा | गांवहुई के पहलवान राजकुमार ने तमिलनाडु में आयोजित भारतीय ग्रामीण खेल संघ के द्वितीय फेडरेशन कप की कुश्ती प्रतियोगिता में गोल्ड मेडल जीता है। उनके गांव में लौटने पर ग्रामीणों ने जुलूस निकालकर रंग गुलाल उड़ाया। भारतीय ग्रामीण खेल संघ द्वारा तमिलनाडु में आयोजित द्वितीय फेडरेशन कप की 66 किलोग्राम सीनियर वर्ग स्पर्धा में प्रदेश की तरफ से खेलते हुए राजकुमार पहलवान ने मेजबान तमिलनाडु के पहलवान सुखविंद्र को चार अंकों से मात देकर विजय हासिल की है। गोल्ड मेडल जीत कर लौटे विजेता खिलाड़ी राजकुमार के अभिनंदन में ग्रामीणों ने गांव के मुख्य चौक से बाढड़ा कस्बे के मुख्य क्रांतिकारी चौक तक विजयी जुलूस निकाला तथा महाशय मंशाराराम राजा हताब सिंह की प्रतिमाओं पर माल्यार्पण किया। इस अवसर पर सूबेदार धर्मपाल, रिसाल सिंह, कोच नरेश कुमार, राजकपूर हुई, इनेलो प्रदेश कार्यकारिणी सदस्य राजेन्द्रसिंह हुई,अनिल, राजकुमार,ओमप्रकाश श्योराण, कश्मीर सिंह, प्रदीप डुडी, रवि श्योराण, संदीप श्योराण, इंद्रसिंह, रमेश कुमार, संजय कुमार, मा. नवीन कुमार, कंडक्टर रविंद्र कुमार आदि उपस्थित थे।
awa_Deva hin_Deva